તમને જાણીને નવાઈ લાગશે કે નોબેલ પ્રાઈઝ આપતી કમિટીએ 4 ઓક્ટોબર, 2004માં બે રસાયણ વિજ્ઞાની- કેમિસ્ટ્રીના નિષ્ણાતોને સાયન્સ ઓફ સ્મેલમાં (Smell) નોબેલ પ્રાઈઝ આપેલું. એક વિજ્ઞાની ડો. રિચાર્ડ એક્સેલ હતા અને બીજી મહિલા નામે કુંમારી લિન્ડા બક હતી. બન્નેને 13 લાખ ડોલરનું સુગંધી અંગેનું નોબલ પ્રાઈઝ ચૌદ વર્ષ પહેલાં મળેલું!!! આ બન્ને વિજ્ઞાનીઓએ મળીને 1991માં 1000 જેટલા કુટુંબોના વિવિધ રોગોનું સર્વેક્ષણ કર્યું. તેમાં ખાસ કરીને ઓલફેક્ટરી (OLFACTORY) સુગંધશાસ્ત્રનો ખાસ ઉપયોગ કર્યો. કાર્ડિફ યુનિવર્સિટીમાં (ઈંગ્લેન્ડમાં) આખી સુગંધ શાસ્ત્રીની ફેકલ્ટી છે. સૌથી સમાન તત્ત્વ એ આવ્યું કે જે વ્યક્તિને તેના જીવનસાથી તરફથી ખૂબ ખૂબ પ્રેમ મળે છે તેના શરીરમાં સુગંધ પ્રવેશે છે. પ્રેમ એક સુગંધી ફેલાવનારું તત્ત્વ છે. શરીરની ગંધ દબાવવા સેન્ટ કે સુગંધ વપરાય છે.